**Előterjesztés**

**Körmend Város Önkormányzata Képviselő-testülete 2022. február 1-i ülésére**

**Tárgy:** az „Önkormányzati feladatellátást szolgáló fejlesztések támogatásra” című pályázati felhívással kapcsolatos döntés meghozatala

A helyi önkormányzatokért felelős miniszter az államháztartásért felelős miniszterrel közösen pályázatot hirdetett A helyi önkormányzatokért felelős miniszter az államháztartásért felelős miniszter egyetértésével pályázatot hirdet a Magyarország 2022. évi központi költségvetéséről szóló 2021. évi XC. törvény (a továbbiakban: Kvtv.) 3. melléklet szerinti önkormányzati feladatellátást szolgáló fejlesztések támogatására.

A pályázat célja a települési önkormányzatok (a továbbiakban: önkormányzat) által fenntartott bölcsődébe és óvodába járó gyermekek minél magasabb színvonalon történő ellátása, az egészségügyi alapellátás biztosítása, feltételeinek javítása érdekében megvalósuló fejlesztések támogatása, valamint a közös önkormányzati hivatal székhelyének az igazgatási tevékenység biztosítása érdekében történő fejlesztésének, felújításának támogatása.

Célja továbbá a rendszeres testmozgás elősegítéséhez szükséges feltételek megteremtése, valamint az önkormányzat tulajdonában lévő, belterületi közlekedési infrastruktúra fejlesztések megvalósulásának támogatása

**Javasoljuk a Képviselő-testületnek a felhívás c) alpont -** Belterületi utak, járdák, hidak felújítása jogcím **-szerinti célra támogatási kérelem benyújtását:**

|  |  |  |  |  |
| --- | --- | --- | --- | --- |
|  | Fejlesztéssel érintett utca megnevezése | Érintett fejlesztési terület hrsz-e | Megvalósítandó célok részletes tételenkénti bemutatása | Felújítással érintett terület hossza (fm) |
|  | Akác utca | 3045 | Padkanyesés, meglévő burkolat kiegyenlítése, hengerelt aszfalt kopóréteg készítése, nemesített padka készítése | 561 |
|  | Béke utca | 1697 | Padkanyesés, meglévő burkolat kiegyenlítése, hengerelt aszfalt kopóréteg készítése, nemesített padka készítése | 275 |

A minimálisan biztosítandó saját erő mértéke a Pályázó egy lakosra jutó adóerő - képességétől és a pályázat alcéljától függően került meghatározásra a kiírásban. A belterületi utak felújítása alcél esetében Körmend számára minimum 50 % önerőt szükséges biztosítani.

Maximálisan igényelhető támogatás összege a 10 000 fő lakosságszám feletti városok esetében bruttó 40 millió Ft.

A pályázat forrásösszetétele- a kapott árajánlatok alapján- az alábbiak szerint alakul:

Támogatás 39.999.887,-Ft.

Önerő: 39.999.887,-Ft

Kérem a T. Képviselő-testületet az előterjesztést megtárgyalni szíveskedjen!

**Határozati javaslat**

Körmend Város Önkormányzat Képviselő-testülete

1. az Önkormányzati feladatellátást szolgáló fejlesztések támogatása című pályázati felhívásra **a Körmend, Akác utca teljes hosszban (Körmend, 3045 hrsz.), a Béke utca Legény utca és Munkácsy M. utca közötti szakaszának 275 fm hosszban (Körmend, 1697 hrsz.) való felújítását** célzó pályázat benyújtását támogatja és a pályázat benyújtására felhatalmazza a Polgármestert
2. a pályázathoz 39.999.887,- Ft önerőt biztosít a 2023. évi költségvetés terhére.

Felelős: Bebes István, polgármester

Határidő: 2022.02.04.

Körmend, 2022.01.25.

Bebes István

Polgármester